CELEX: 32008R0206
Language: mt
Date: 2008-03-05 00:00:00
Title: Regolament tal-Kummissjoni (KE) Nru 206/2008 tal- 5 ta’ Marzu 2008 li jistipula l-koeffiċjent ta' l-allokazzjoni applikabbli għall-applikazzjonijiet għal liċenzji ta' importazzjoni mressqa mit- 22 sad- 29 ta’ Frar 2008 fil-kuntest tal-kwota tariffarja stabbilita bir-Regolament (KE) Nru 1002/2007 għar-ross li joriġina u ġej mill-Eġittu

6.3.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 62/3
            
         REGOLAMENT TAL-KUMMISSJONI (KE) Nru 206/2008
   tal-5 ta’ Marzu 2008
   li jistipula l-koeffiċjent ta' l-allokazzjoni applikabbli għall-applikazzjonijiet għal liċenzji ta' importazzjoni mressqa mit-22 sad-29 ta’ Frar 2008 fil-kuntest tal-kwota tariffarja stabbilita bir-Regolament (KE) Nru 1002/2007 għar-ross li joriġina u ġej mill-Eġittu
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KE) Nru 1785/2003 tad-29 ta’ Settembru 2003 dwar l-organizzazzjoni komuni tas-suq tar-ross (1),
   Wara li kkunsidrat ir-Regolament tal-Kummissjoni (KE) Nru 1301/2006 tal-31 ta' Awwissu 2006 li jistabbilixxi regoli komuni għall-amministrazzjoni tal-kwoti tariffarji għall-importazzjoni tal-prodotti agrikoli rregolati minn sistema ta' liċenzji ta' importazzjoni (2), u b'mod partikolari l-Artikolu 7(2) tiegħu,
   Billi:
   
               (1)
            
            
               Ir-Regolament tal-Kummissjoni (KE) Nru 1002/2007 (3) stabbilixxa kwota tariffarja annwali għall-importazzjoni ta' 32 000 tunnellata ross li jaqa' taħt il-kodiċi tan-NM 1006 u li joriġina u ġej mill-Eġittu (numru tas-serje 09.4094).
            
         
               (2)
            
            
               Mill-komunikazzjoni magħmula skond l-Artikolu 5(a) tar-Regolament (KE) Nru 1002/2007, jirriżulta li l-applikazzjonijiet imressqa skond l-Artikolu 2(3) tar-Regolament imsemmi mit-22 ta’ Frar 2008 fis-13:00 ħin ta' Brussell sad-29 ta’ Frar 2008 fis-13:00 ħin ta' Brussell, jaqbżu l-kwantitajiet disponibbli. Huwa għalhekk xieraq li jiġi ddeterminat safejn jistgħu jinħarġu l-liċenzji, billi jiġi stabbilit il-koeffiċjent ta' allokazzjoni li għandu jkun applikat għall-kwantitajiet li għalihom tressqu l-applikazzjonijiet.
            
         
               (3)
            
            
               Jeħtieġ ukoll li jiġi sospiż it-tressiq ta' applikazzjonijiet ġodda għal liċenzji ta' l-importazzjoni skond ir-Regolament (KE) Nru 1002/2007 sa tmiem il-perjodu tal-kwota attwali, skond l-Artikolu 3(3), l-ewwel subparagrafu, tar-Regolament imsemmi,
            
         ADOTTAT DAN IR-REGOLAMENT:
   Artikolu 1
   1.   L-applikazzjonijiet għal liċenzji ta' l-importazzjoni ta' ross li joriġina u ġej mill-Eġittu kopert bil-kwota msemmija fir-Regolament (KE) Nru 1002/2007, imressqa mit-22 ta’ Frar 2008 fis-13:00 ħin ta' Brussell sad-29 ta’ Frar 2008 fis-13:00 ħin ta' Brussell, jagħtu lok għall ħruġ ta' liċenzji għall-kwantitajiet mitluba, assenjati skond koeffiċjent ta' l-allokazzjoni ta' 22,728704 %.
   2.   It-tressiq ta' applikazzjonijiet ġodda għal liċenzji ta' l-importazzjoni huwa sospiż mis-13:00, ħin ta' Brussell, tad-29 ta' Frar 2008 sa tmiem il-perjodu ta' kwota attwali.
   Artikolu 2
   Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali ta' l-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, 5 ta’ Marzu 2008.
      
         
            Għall-Kummissjoni
         
         Jean-Luc DEMARTY
         
            Direttur Ġenerali għall-Agrikoltura u l-Iżvilupp Rurali
         
      
   
   
      (1)  ĠU L 270, 21.10.2003, p. 96. Ir-Regolament kif emendat l-aħħar bir-Regolament tal-Kummissjoni (KE) Nru 797/2006 (ĠU L 144, 31.5.2006, p. 1). Ir-Regolament (KE) Nru 1785/2003 ser jinbidel bir-Regolament (KE) Nru 1234/2007 (ĠU L 299, 16.11.2007, p. 1) u ser japplika mill-1 ta’ Settembru 2008.
   
      (2)  ĠU L 238, 1.9.2006, p. 13. Ir-Regolament kif emendat bir-Regolament (KE) Nru 289/2007 (ĠU L 78, 17.3.2007, p. 17).
   
      (3)  ĠU L 226, 30.8.2007, p. 15.